wannaphong/clean_thaiwikipedia huggingface dataset:
# สภาพเปล่งรังสี
สภาพเปล่งรังสี (emissivity) คืออัตราส่วนของพลังงานแสงที่ปล่อยออกมาจากวัตถุในรูปของ การแผ่รังสีความร้อน (ค่าความแผ่รังสี) ต่อพลังงานแสงที่ปล่อยออกมาจากวัตถุดำที่มีอุณหภูมิเท่ากัน (การแผ่รังสีของวัตถุสีดำ) เป็นปริมาณไร้มิติที่มีค่าอยู่ระหว่าง 0 ถึง 1 ค่าจะแตกต่างกันไปขึ้นอยู่กับสารและความยาวคลื่นของแสง

ตามกฎของเคียร์ชฮ็อฟ ค่าการแผ่รังสี ε จะมีค่าเท่ากับอัตราการดูดกลืนแสง α:

 ε = α

นอกจากนี้ จากกฎทรงพลังงาน เมื่อแสงที่มีความยาวคลื่นหนึ่งตกกระทบวัตถุ ผลรวมของความสะท้อน ρ ความส่งผ่าน τ และอัตราการดูดกลืน α จะเป็น 1:

 ρ + τ + α = 1

ถ้าวัตถุมีความหนาเพียงพอ ค่าความส่งผ่าน τ จะกลายเป็น 0 แล้ว

 ρ + α = 1

จากกฎของเคียร์ชฮ็อฟข้างต้นสำหรับสมการนี้ ได้ว่า

 ρ = 1 - ε

นั่นคือ ถ้าค่าสภาพเปล่งรังสี ε สูง ค่าความสะท้อนก็จะต่ำ ในทางกลับกัน หากค่าการแผ่รังสี ε มีค่าน้อย ค่าความสะท้อนก็จะมาก ดังนั้นจะเห็นได้ว่าเพื่อให้สะท้อนแสงได้มากที่สุด ควรคลุมพื้นผิวของวัตถุด้วยวัสดุที่มีค่าการแผ่รังสีต่ำ

ตัวอย่างเช่น เสื้อผ้ากันความร้อนที่นักผจญเพลิงสวมใส่จะถูกเคลือบด้วยโลหะ เนื่องจากโลหะมีค่าสภาพเปล่งรังสี (ความสะท้อนสูง) ในหลายช่วงความยาวคลื่น ช่วยปกป้องร่างกายของนักผจญเพลิงจากอุณหภูมิสูงโดยการสะท้อนรังสีความร้อนที่ปล่อยออกมาจากวัตถุร้อน

 ตัวอย่างค่า 
สำหรับวัสดุแต่ละชนิด ค่าสภาพเปล่งรังสี ε เป็นดังนี้:

 อลูมิเนียม 0.02-0.1
 เหล็ก (พื้นผิวออกซิไดซ์) 0.5-0.9
 ยาง 0.95
 เซรามิก 0.95
หมวดหมู่:จำนวนไร้มิติ
หมวดหมู่:การวัดรังสี
# ความเปล่งรังสี
ความเปล่งรังสี (radiant exitance หรือ radiant emittance) เป็นปริมาณทางกายภาพที่แสดงความเข้มพลังงานจากการแผ่รังสีบนพื้นผิวของแหล่งกำเนิดรังสี นั่นคือ เป็นปริมาณของพลังงานต่อหน่วยเวลาและพื้นที่ หน่วย SI ที่ใช้คือวัตต์ต่อตารางเมตร (สัญลักษณ์: W m-2)

ความรับอาบรังสี ก็มีหน่วยเหมือนกันกับความเปล่งรังสี แต่ความรับอาบรังสีเป็นการวัดที่ตัววัตถุที่ถูกส่องสว่าง ส่วนความเปล่งรังสีเป็นการวัดที่แหล่งกำเนิดแสง เมื่อวัตถุที่ถูกส่องสว่างเกิดการสะท้อนหากความสะท้อนเท่ากับ 1 ความรับอาบรังสีจะมีค่าเท่ากับความเปล่งรังสี ตัวอย่างเช่น เมื่อใช้เสาอากาศแบบพาราโบลาเป็นเครื่องส่งสัญญาณ พลังงานที่แผ่ออกมาจะกระทบกับแผ่นสะท้อนแสงหนึ่งครั้งและถูกแผ่ออกจากตรงนั้น ความเปล่งรังสีและความรับอาบรังสีอาจถูกเรียกรวมกันว่า ความหนาแน่นฟลักซ์รังสี (radiant flux density)

 ภาพรวม 
เมื่อ  เป็นฟลักซ์การแผ่รังสีที่ปล่อยออกมาจากพื้นที่ขนาดเล็ก  บนพื้นผิวของแหล่งกำเนิดรังสี ความเปล่งรังสีจะนิยามโดย

ให้เวกเตอร์แนวฉาก ณ จุดหนึ่งบนพื้นผิวของแหล่งกำเนิดรังสีเป็น n' และให้ความแผ่รังสีจากจุดนั้นในทิศทาง r เป็น L แล้วความเปล่งรังสีจะคำนวณได้เป็น

โดย ω คือมุมตันในซีกด้านนอกของพื้นผิวแหล่งกำเนิด ในกรณีที่ความแผ่รังสี L ไม่ขึ้นอยู่กับทิศทาง จะได้ว่า
# ค่าคงตัวไดอิเล็กทริก
ค่าคงตัวไดอิเล็กทริก (dielectric constant) หรือ สภาพยอมสัมพัทธ์ (relative permittivity) คืออัตราส่วนของสภาพยอมของตัวกลางหนึ่ง ๆ ต่อสภาพยอมของสุญญากาศ

ค่าคงตัวไดอิเล็กทริกเป็นปริมาณไร้มิติ สามารถใช้ได้โดยไม่ต้องคำนึงถึงระบบหน่วยที่ใช้

 นิยาม 

ให้  เป็น สภาพยอมของสุญญากาศ และ  เป็นค่าสภาพยอมของสสารที่พิจารณาแล้ว ค่าคงตัวไดอิเล็กทริก  จะมีค่าเป็น

 ตัวอย่างค่าคงตัวไดอิเล็กทริกของสสาร 
ค่าคงตัวไดอิเล็กทริกของสสารบางชนิดแสดงไว้ดังตารางด้านล่างนี้
ชื่อสาร ค่าคงตัวไดอิเล็กทริก หมายเหตุ (ความขึ้นกับอุณหภูมิ หรือขึ้นกับความถี่) แบเรียมไททาเนต ประมาณ 5,000 เกลือโรเชล ประมาณ 4,000 ไฮโดรเจนไซยาไนด์ 118.8 18°C น้ำ 80.4 20 ℃ (เปลี่ยนแปลงอย่างมากขึ้นอยู่กับอุณหภูมิ) แอลกอฮอล์ 16 ~ 31 เพชร 5.68 20°C, 500 ~ 3000Hz กระจก 5.4 ~ 9.9 อลูมินา (Al2O3) 8.5 ไม้ 2.5 ~ 7.7 ไมกา 7.0 ที่อุณหภูมิห้อง แผ่นวงจร FR4 ทำจากอีพอกซีแก้ว  4.0 ~ 4.8 กำมะถัน 3.6 ~ 4.2 ควอตซ์ (SiO2) 3.8 ยาง 2.0 ~ 3.5 ยางมะตอย 2.7 กระดาษ 2.0 ~ 2.6 พาราฟิน 2.1 ~ 2.5 อากาศ 1.00059
# วัดเจดีย์แม่ครัว
วัดเจดีย์แม่ครัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แฝกใหม่ อำเภอสันทราย จังหวัดเชียงใหม่

ที่ตั้งวัดและหมู่บ้านนั้นแต่เดิมเป็นป่าลึกไม่มีผู้คนอาศัยอยู่มีประชาชนอาศัย อยู่บริเวณแม่น้ำปิงห่างจากวัดเจดีย์แม่ครัวไปทางทิศตะวันตกประมาณ 3 กิโลเมตร ต่อมาได้มีผู้คนเข้ามาบุกเบิกป่าเป็นที่อยู่อาศัยและที่ทํากิน และได้พบซากสิ่งของต่าง ๆ เช่น ฐานวิหาร และองค์เจดีย์เป็นต้น เป็นที่ธรณีสงฆ์ในปัจจุบัน ห่างจากวัดไปทางทิศตะวันออกประมาณ 500 เมตร ต่อมามีการขุดฐานเจดีย์ ได้พบพระพุทธรูปและพระเครื่องต่าง ๆ จํานวนมาก (ได้หายไประหว่างปฏิสังขรณ์) ชาวบ้านได้ช่วยกัน บูรณะปฏิสังขรณ์องค์เจดีย์ และได้สร้างกุฏิ และศาลาบําเพ็ญบุญ โดยได้นิมนต์พระมาจําพรรษาเมื่อ พ.ศ. 2477 โดยเรียกชื่อวัดว่า วัดตึงงาม ตามชื่อของต้นไม้ต้นหนึ่ง ซึ่งมีลําต้นและกิ่งก้านสาขา ตลอดถึงใบขึ้นอย่างเป็้นระเบียบ แต่ภายหลังต้นตึงต้นนั้นก็ตายไป รอบวัดยังพบก้อนอิฐดินเผาขนาดใหญ่ก่อเป็นรูปคล้ายโกฏิอัฐิเรียกว่า "กู่เบี้ย"

เหตุที่ชื่อว่า "วัดเจดีย์แม่ครัว" เพราะเป็นสถานที่พักของแม่ครัวที่ทําอาหารเลี้ยงผู้ที่มาขุดคลองในสมัยนั้นซึ่งห่างจากองค์เจดีย์มาทางทิศตะวันตก 200 เมตร ต่อมาเมื่อ พ.ศ. 2491 ชาวบ้านเห็นว่าที่ตั้งของวัดเดิมนั้น การเดินทางไปทําบุญลําบาก จึงได้ย้ายวัดมาสร้างในที่ดินของสหกรณ์ซึ่งอยู่ติดกับเขตทางหลวง ย้ายมาทางทิศตะวันตก 500 เมตร มีการรื้อสิ่งก่อสร้างมาสร้างวัดใหม่ และคงค้างแต่องค์เจดีย์ไว้ ซึ่งเป็นที่ธรณีสงฆ์ในปัจจุบัน

วัดเจดีย์แม่ครัวตั้งวัดเมื่อ พ.ศ. 2477 ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552
# ละแวก
ละแวก  เป็นเมืองในประเทศกัมพูชา เป็นเมืองหลวงแห่งที่ 2 ในช่วงยุคมืดของกัมพูชา ซึ่งเริ่มขึ้นหลังยุคเมืองพระนคร ในอดีตเคยเป็นประเทศราชของอาณาจักรสยาม เมืองนี้เป็นศูนย์กลางทางการทหารของประเทศ เป็นที่รวมของผู้มีความรู้รวมถึงนักวิชาการและนักศิลปะการต่อสู้Sony, Ouch, and Danielle Keeton-Olsen. "An Ancient Martial Art, Transformed by Time, War, Seeks Return to Prominence." VOD, 12 Jan. 2021, vodenglish.news/an-ancient-martial-art-transformed-by-time-war-seeks-return-to-prominence/. Accessed 26 Feb. 2021. 

ละแวกได้รับเลือกจากพระบรมราชาที่ 2 (พญาจันทน์) ให้เป็นเมืองหลวงใหม่หลังจากการปล้นเมืองพระนครโดยอยุธยา เนื่องจากมีภูมิประเทศที่สามารถป้องกันได้ง่ายกว่า หลังจากที่พระบรมราชาที่ 2 (พญาจันทน์) ปราบเจ้ากองได้สำเร็จ พระองค์ได้ย้ายเมืองหลวงจากจตุมุขไปยังเมืองละแวกในปี ค.ศ. 1528 เมืองใหม่นี้เป็นเมืองหลวงของราชอาณาจักรกัมพูชาตั้งแต่ปี ค.ศ. 1528 ถึง ค.ศ. 1594

 ประวัติ 
ในคริสต์ศตวรรษที่ 14 ถึง 15 กัมพูชาอยู่ในสถานะเสื่อมถอย หลังการทำลายล้างเมืองพระนครเกือบทั้งหมด ละแวกจึงได้รับเลือกเป็นเมืองหลวงใหม่ของรัฐกัมพูชาขนาดเล็ก ละแวกตั้งอยู่ระหว่างพนมเปญและปลายทางตอนใต้ของโตนเลสาบ และสมเด็จพระอุไทยราชาธิราชรามาธิบดี (ค.ศ. 1516–1566) ทรงเลือกเป็นเมืองหลวง 

ละแวกกลายเป็นเมืองหลวงในคริสต์ศตวรรษที่ 16 หลังสงครามกลางเมืองระหว่างพระบรมราชาที่ 2 (พญาจันทน์) กับเจ้ากอง หลังพระบรมราชาที่ 2 (พญาจันทน์) ได้รับชัยชนะ พระองค์จึงกลายเป็นพระมหากษัตริย์องค์ใหม่ของกัมพูชา

นักผจญภัยและมิชชันนารีชาวสเปนและโปรตุเกส อย่างบลัส รูอีซ เด เอร์นัน กอนซาเลซ (Blas Ruiz de Hernán Gonzáles) จากซิวดัดเรอัล เข้าเยี่ยมชมอาณาจักรครั้งแรกในสมัยนี้ บลัสกลายเป็นพระสหายของสมเด็จพระบรมราชาที่ 4 (นักพระสัตถา) แห่งละแวกที่มีอัธยาศัยดีต่อชาวต่างชาติTrudy Jacobsen, Lost goddesses   และขณะอยู่ในอาณาจักรนี้ ก็รู้จักกับ Diogo Beloso นักผจญภัยชาวโปรตุเกสจากAmarante ชาวไอบีเรียเรียกพนมเปญว่า "Churdumuco" และเรียกเสร็ยสันธอร์ว่า "Sistor"The Philippine islands, 1493-1803

สมเด็จพระนเรศวรมหาราชแห่งสยามเข้ายึดครองละแวกใน ค.ศ. 1593Rajanubhab, D., 2001, Our Wars With the Burmese, Bangkok: White Lotus Co. Ltd., 

 ในวัฒนธรรมร่วมสมัย 
มีการจำลองท้องพระโรงและวิหารวัดตรอแลงแกงของพระราชวังหลวงละแวก เพื่อใช้ในการถ่ายทำภาพยนตร์หรือละครโทรทัศน์ ที่มีเนื้อหาเกี่ยวกับสมัยละแวก ณ โรงถ่ายภาพยนตร์พร้อมมิตรสตูดิโอ อยู่ภายในบริเวณค่ายสุรสีห์ อำเภอเมืองกาญจนบุรี จังหวัดกาญจนบุรี โดยมีวัตถุประสงค์เพื่อใช้ในการถ่ายทำภาพยนตร์ เรื่อง ตำนานสมเด็จพระนเรศวรมหาราชเป็นครั้งแรก และใช้สำหรับถ่ายทำภาพยนตร์หรือละครโทรทัศน์ในประเทศไทยที่มีฉากเนื้อหาเกี่ยวกับอาณาจักรกัมพูชาในภาพยนตร์ไทย หรือละครโทรทัศน์ไทยจนถึงปัจจุบันhttps://www.bloggang.com/m/viewdiary.php?id=century&month=11-2009&date=16&group=22&gblog=22https://www.bloggang.com/m/mainblog.php?id=net-mania&month=30-10-2009&group=1&gblog=10https://w.pantip.com/cafe/blueplanet/topic/E10523266/E10523266.htmlhttps://th.foursquare.com/v/%E0%B8%9E%E0%B8%A3%E0%B8%B0%E0%B8%A3%E0%B8%B2%E0%B8%8A%E0%B8%A7%E0%B8%87%E0%B8%9E%E0%B8%A3%E0%B8%B0%E0%B8%A2%E0%B8%B2%E0%B8%A5%E0%B8%B0%E0%B9%81%E0%B8%A7%E0%B8%81/4ee582252c5b5fc6cd669577https://www.sanook.com/travel/1391932/https://mgronline.com/travel/detail/9670000053918
# คริสโตเฟอร์ โนวินสกี
คริสโตเฟอร์ จอห์น โนวินสกี (24 กันยายน ค.ศ. 1978 –) เป็นนักประสาทวิทยาศาสตร์, นักเขียน และอดีตนักมวยปล้ำอาชีพชาวอเมริกัน หลังจากค้นคว้าเกี่ยวกับความกระทบกระเทือนในอเมริกันฟุตบอลอย่างกว้าง ๆ โนวินสกีได้ร่วมก่อตั้งมูลนิธิคันคัสชันเลกาซี ซึ่งปัจจุบันเขาเป็นซีอีโอ และร่วมก่อตั้งศูนย์ซีทีอีของมหาวิทยาลัยบอสตัน ในฐานะนักมวยปล้ำอาชีพ เขาเป็นที่รู้จักกันดีจากการครองตำแหน่งกับสมาคมดับเบิลยูดับเบิลยูอี ภายใต้ชื่อเรียกขานว่าคริส ฮาวาร์ด 

 ชีวิตตอนต้นและการศึกษา 
โนวินสกีเข้าเรียนที่จอห์น เฮอร์ซีย์ ไฮสกูล ในอาร์ลิงทันไฮส์ รัฐอิลลินอย โดยทำหน้าที่เป็นกัปตันทีมอเมริกันฟุตบอลและบาสเกตบอล เขาสำเร็จการศึกษาระดับเกียรตินิยมจากฮาร์วาร์ดด้วยศิลปศาสตรบัณฑิตสาขาสังคมวิทยาใน ค.ศ. 2000 โนวินสกีเล่นอเมริกันฟุตบอลระดับมหาวิทยาลัยให้แก่ทีมคริมสันในฐานะดีเฟนซีฟแทกเคิล และได้รับเกียรติทีมที่สองจากออล-ไอวีลีก ต่อมา เขาทำงานเป็นที่ปรึกษาด้านเภสัชกรรมและเทคโนโลยีชีวภาพในบอสตันหลังจากสำเร็จการศึกษาได้ไม่นาน

ครั้นใน ค.ศ. 2017 เขาสำเร็จการศึกษาปรัชญาดุษฎีบัณฑิตในสาขาประสาทวิทยาศาสตร์เชิงพฤติกรรมจากมหาวิทยาลัยบอสตัน

 ความสำเร็จ 
วิทยาศาสตร์และธุรกิจ
รองเรียก Nowinski "ชายผู้รับผิดชอบมากที่สุดในการทำให้ CTE เป็นส่วนหนึ่งของการสนทนาระดับชาติ" และในปี 2010 Sports Illustrated พิมพ์ว่า: "บุคลิกภาพของ Nowinski ปรากฏอยู่เบื้องหลังแพทย์และพาดหัวข่าว และการถกเถียงเกี่ยวกับความมุ่งมั่นที่เพิ่งค้นพบของกีฬาในการลดการบาดเจ็บที่ศีรษะ
รางวัลเวชศาสตร์การกีฬา Ernst Jokl ประจำปี 2019 จากสถาบันการกีฬาแห่งสหรัฐอเมริกา
ผู้สร้างความแตกต่างในอุตสาหกรรมประจำปี 2018 ธุรกิจด้านกีฬา
40 อายุต่ำกว่า 40 ปี, วารสารธุรกิจบอสตัน, 2017
รางวัล Dr. Alan Ashare Safety Award, แมสซาชูเซตส์ฮ็อกกี้, 2016
เหรียญรางวัลประธาน วิทยาลัยเวสเทิร์นนิวอิงแลนด์ 2011
ผู้นำด้านสุขภาพ 20 - ผู้ที่ทำให้การดูแลสุขภาพดีขึ้น สื่อผู้นำด้านสุขภาพ 2011
ข่าวฮอกกี้ 40 ต่ำกว่า 40 บุคคลที่ทรงอิทธิพลที่สุดในกีฬาฮอกกี้ 2011
ภาพประกอบกีฬา นักกีฬาแห่งปีเข้ารอบสุดท้าย 2010
รางวัล James Brady, สมาคมอาการบาดเจ็บที่สมองแห่งอิลลินอยส์ 2010

 มวยปล้ำอาชีพ 
World Wrestling Entertainment
WWE Hardcore Championship (2 times)
Wrestling Observer Newsletter
Worst Worked Match of the Year (2002) with Jackie Gayda vs. Bradshaw and Trish Stratus on Raw on July 8
# Ramphogordius
Ramphogordius เป็นสกุลของ worms ที่อยู่ในวงศ์ Lineidae

สปีชีส์ในสกุลนี้พบในบริเตนใหญ่

สปีชีส์ในสกุลนี้ ได้แก่:

Ramphogordius bicolor 
Ramphogordius pseudolacteus
# Neesiidae
Neesiidae เป็นวงศ์ของ worms ที่อยู่ในอันดับ Monostilifera

สกุลในวงศ์นี้ ได้แก่:
 Neoemplectonema Korotkevich, 1977
 Noteonemertes Gibson, 2002
 Paranemertes Coe, 1901
 Paranemertopsis Gibson, 1990
 Tortus Korotkevich, 1971
 Vulcanonemertes Gibson & Strand, 2002
# Paradinonemertes
Paradinonemertes เป็นสกุลของ worms ที่อยู่ในวงศ์ Dinonemertidae

สปีชีส์ในสกุลนี้พบในอเมริกากลาง

สปีชีส์ในสกุลนี้ ได้แก่:

Paradinonemertes drygalskii 
Paradinonemertes macrostomum
# Paranemertes
Paranemertes เป็นสกุลของ worms ที่อยู่ในวงศ์ Neesiidae

สปีชีส์ในสกุลนี้พบในมหาสมุทรแปซิฟิกตอนเหนือ

สปีชีส์ในสกุลนี้ ได้แก่:

Paranemertes brattstroemi 
Paranemertes californica 
Paranemertes carnea 
Paranemertes cornea
Paranemertes incola 
Paranemertes katoi 
Paranemertes neesii 
Paranemertes pallida 
Paranemertes peregrina 
Paranemertes plana 
Paranemertes sanjuanensis
# Prosorhochmus
Prosorhochmus เป็นสกุลของ worms ที่อยู่ในวงศ์ Prosorhochmidae

สปีชีส์ในสกุลนี้พบในทวีปยุโรป อเมริกา

สปีชีส์ในสกุลนี้ ได้แก่:

Prosorhochmus adriatica 
Prosorhochmus albidus 
Prosorhochmus americanus 
Prosorhochmus belizeanus
Prosorhochmus chafarinensis 
Prosorhochmus claparedii 
Prosorhochmus nelsoni 
Prosorhochmus subterraneus 
Prosorhochmus viviparus
# Paradrepanophorus
Paradrepanophorus เป็นสกุลของ worms ที่อยู่ในวงศ์ Paradrepanophoridae

สปีชีส์ในสกุลนี้พบในทวีปยุโรป

สปีชีส์ในสกุลนี้ ได้แก่:

Paradrepanophorus corallinicola 
Paradrepanophorus crassus 
Paradrepanophorus nisidensis 
Paradrepanophorus obiensis 
Paradrepanophorus stephensoni
# มิเรด
มิเรด (mired) เป็นหน่วยวัดของค่าอุณหภูมิสีผกผัน (ส่วนกลับของค่าอุณหภูมิสี) เหตุผลในการใช้ค่าอุณหภูมิสีผกผันแทนอุณหภูมิสีคือเพื่อให้ความแตกต่างของตัวเลขเป็นสัดส่วนกับความแตกต่างของสี (ดังรูป)
thumb|300x300px| ความสัมพันธ์ระหว่างอุณหภูมิสีในหน่วยเคลวินกับสี ระยะห่างระหว่างเส้นขีดมีความแตกต่างกันมากthumb|300x300px| ความสัมพันธ์ระหว่างอุณหภูมิสีผกผันในหน่วยมิเรดกับสี จะเห็นว่าเส้นขีดมีระยะห่างเกือบเท่าๆ กัน
หน่วย SI ของอุณหภูมิสีผกผันคือ K-1 (ต่อ เคลวิน) มิเรดคือ 10-6  เท่า (หนึ่งในล้าน) ของค่านั้น กล่าวอีกนัยหนึ่งถ้าคูณส่วนกลับของอุณหภูมิสีในหน่วยเคลวินด้วย 1,000,000 จะได้อุณหภูมิสีผกผันในหน่วยมิเรด

คำว่า mired มาจากคำว่า micro (ไมโคร) + reciprocal (ส่วนกลับ) + degree (องศา) นอกจากนี้ยังอาจเรียกอีกอย่างว่า mirek ซึ่งมาจากการใช้คำว่า kelvin (เคลวิน) แทน degree

ตัวอย่างการใช้ เช่น ท้องฟ้าสีฟ้าที่มีอุณหภูมิสี 25,000 K จะเท่ากับ 40 มิเรด และแฟลชถ่ายภาพที่มีอุณหภูมิสี 5,000 K เท่ากับ 200 มิเรด

มิเรดมีประโยชน์อย่างมากสำหรับในการวัดอุณหภูมิสีในการถ่ายภาพ นอกจากนี้ยังมีการใช้ในหน่วย เดกามิเรด (decamired) ซึ่งเท่ากับ 10 มิเรด
512px|thumb|ความแตกต่างของมิเรดสามารถวัดได้ง่ายด้วยโนโมแกรม
หมวดหมู่:รงคศาสตร์
หมวดหมู่:หน่วยวัดอุณหภูมิ
# Ovicides
Ovicides เป็นสกุลของ worms ที่อยู่ในวงศ์ Carcinonemertidae

สปีชีส์ในสกุลนี้พบในมหาสมุทรแปซิฟิก

สปีชีส์ในสกุลนี้ ได้แก่:

Ovicides davidi 
Ovicides jasoni 
Ovicides jonesi 
Ovicides julieae 
Ovicides paralithodis
# Ototyphlonemertes
Ototyphlonemertes เป็นสกุลของ worms ที่อยู่ในวงศ์ Ototyphlonemertidae

สปีชีส์ในสกุลนี้พบในยูเรเซีย

สปีชีส์ในสกุลนี้ ได้แก่:

 Ototyphlonemertes americana 
 Ototyphlonemertes ani 
 Ototyphlonemertes antipai 
 Ototyphlonemertes aurantiaca 
 Ototyphlonemertes aurita 
 Ototyphlonemertes brevis 
 Ototyphlonemertes brunnea 
 Ototyphlonemertes chernyshevi 
 Ototyphlonemertes cirrula 
 Ototyphlonemertes claparedii 
 Ototyphlonemertes correae 
 Ototyphlonemertes dolichobasis 
 Ototyphlonemertes duplex 
 Ototyphlonemertes envalli 
 Ototyphlonemertes erneba 
 Ototyphlonemertes esulcata 
 Ototyphlonemertes evelinae 
 Ototyphlonemertes lactea 
 Ototyphlonemertes lei 
 Ototyphlonemertes longissima 
 Ototyphlonemertes macintoshi 
 Ototyphlonemertes martynovi 
 Ototyphlonemertes nakaoae 
 Ototyphlonemertes nikolaii 
 Ototyphlonemertes norenburgi 
 Ototyphlonemertes pallida 
 Ototyphlonemertes parmula 
 Ototyphlonemertes pellucida 
 Ototyphlonemertes santacruzensis 
 Ototyphlonemertes spiralis 
 Ototyphlonemertes tsukagoshii 
 Ototyphlonemertes valentinae 
 Ototyphlonemertes victoriae
# Nipponnemertes
Nipponnemertes เป็นสกุลของ worms ที่อยู่ในวงศ์ Cratenemertidae

สกุลนี้พบว่ามีการกระจายทั่วโลก

สปีชีส์ในสกุลนี้ ได้แก่:

Nipponnemertes africanus 
Nipponnemertes arenaria 
Nipponnemertes bimaculata 
Nipponnemertes danae 
Nipponnemertes drepanophoroides 
Nipponnemertes fernaldi 
Nipponnemertes incainca 
Nipponnemertes madagascarensis 
Nipponnemertes magnus 
Nipponnemertes marioni 
Nipponnemertes occidentalis 
Nipponnemertes ogumai 
Nipponnemertes pacificus 
Nipponnemertes pulcher 
Nipponnemertes pulchra 
Nipponnemertes punctatula 
Nipponnemertes rubella 
Nipponnemertes sanguinea 
Nipponnemertes schollaerti 
Nipponnemertes variabilis
# Oerstedia
Oerstedia เป็นสกุลของ worms ที่อยู่ในวงศ์ Oerstediidae

สปีชีส์ในสกุลนี้พบในยุโรป อเมริกาเหนือ

สปีชีส์ในสกุลนี้ ได้แก่:

Oerstedia crassus 
Oerstedia dorsalis 
Oerstedia esbenseni 
Oerstedia gulliveri 
Oerstedia immutabilis 
Oerstedia laminariae 
Oerstedia maculata 
Oerstedia nigra 
Oerstedia oculata 
Oerstedia patriciae 
Oerstedia phoresiae 
Oerstedia polyorbis 
Oerstedia roscoviensis 
Oerstedia rustica 
Oerstedia similiformis 
Oerstedia striata 
Oerstedia tenuicollis 
Oerstedia valentinae 
Oerstedia venusta 
Oerstedia verae 
Oerstedia wheeleri 
Oerstedia wijnhoffae 
Oerstedia zebra
# ดอมินิก ไฟก์
ดอมินิก เดวิด ไฟก์ (เกิด 30 ธันวาคม ค.ศ. 1995) เป็นนักร้อง นักแต่งเพลง และนักแสดงชาวอเมริกัน ไฟก์เริ่มมีชื่อเสียงหลังจากออกเพลงที่ได้รับความนิยมหลายเพลงบนซาวด์คลาวด์ อีพีชุดแรกของเขา โดนต์ฟอร์เกตอะเบาต์มี, เดโมส์ นำไปสู่การเซ็นสัญญากับโคลัมเบียเรเคิดส์ ซิงเกิลเปิดตัวในสังกัด "ทรีไนตส์" ขึ้นสู่สิบอันดับแรกในหลายประเทศ จากนั้นเขาก็ได้ร่วมงานกับบร็อกแคมป์ตันและฮาลซีย์ ไฟก์ออกอัลบัมชุดแรก What Could Possibly Go Wrong วางจำหน่ายในเดือนกรกฎาคม 2020 อัลบัมขึ้นสู่ 50 อันดับแรกในหลายประเทศ รวมถึงสหรัฐและออสเตรเลีย

ในเดือนกันยายน 2020 ไฟก์กลายเป็นศิลปินหลักสำหรับคอนเสิร์ตในวิดีโอเกม ฟอร์ตไนต์ ไม่กี่เดือนต่อมานิตยสาร เอ็นเอ็มอี จัดให้เขาอยู่ในรายชื่อศิลปินหน้าใหม่ที่มีความสำคัญแห่งปี 2020 ไฟก์ยังได้คัฟเวอร์เพลง "เดอะคิสออฟวีนัส" ของพอล แม็กคาร์ตนีย์ ซึ่งบรรจุอยู่ในอัลบัมชุด McCartney III Imagined

ในปี 2022 ไฟก์แสดงเป็นตัวละครหลักในฤดูกาลที่สองของซีรีส์เรื่อง ยูฟอเรีย ซึ่งนับเป็นการแสดงเรื่องแรกของเขา
# คลองบางบ่อ
คลองบางบ่อ เป็นคลองแยกจากคลองแม่กลอง ตำบลแม่กลอง อำเภอเมืองสมุทรสงคราม จังหวัดสมุทรสงคราม ไหลลงอ่าวไทยบริเวณตำบลบางแก้ว อำเภอเมืองสมุทรสงคราม จังหวัดสมุทรสงคราม คลองมีความยาวประมาณ 8 กิโลเมตร ดอนหอยหลอดซึ่งเป็นสันดอนทรายมีอาณาเขตตั้งแต่ปากคลองฉู่ฉี่ถึงปากคลองบางบ่อนี้ ปากคลองที่ไหลลงสู่อ่าวไทยมีความกว้างประมาณ 30 เมตร สภาพน้ำในคลองเป็นคลองน้ำกร่อยตลอดปี

พื้นที่ป่าชายเลนคลองบางบ่อมีพื้นที่ประมาณ 1,242.27 ไร่ มีคลองบางบ่อตัดผ่านพื้นที่ป่าชายเลนลงสู่ทะเล ปากคลองเป็นสันดอนเชื่อมต่อกับดอนหอยหลอด บริเวณป่าชายเลนมักได้รับผลกระทบจากคุณภาพน้ำเสื่อมโทรม การกัดเซาะชายฝั่งและขยะที่พัดพามาติดที่ป่าชายเลนนฤชล ภัทราปัญญาวงศ์ และ วีรกิจ จรเกตุ. (2561). การศึกษาความหลากชนิดและความชุกชุมของปูแสมในพื้นที่ป่าชายเลนคลองบางบ่อ จังหวัดสมุทรสงคราม. เรื่องเต็มการประชุมทางวิชาการของมหาวิทยาลัยเกษตรศาสตร์ ครั้งที่ 56: สาขาพืช, สาขาสัตว์, สาขาสัตวแพทยศาสตร์, สาขาประมง, สาขาส่งเสริมการเกษตรและคหกรรมศาสตร์. การประชุมทางวิชาการของมหาวิทยาลัยเกษตรศาสตร์ ครั้งที่ 56. (หน้า 769-777). สำนักงานกองทุนสนับสนุนการวิจัย.

ชุมชนริมคลองบางบ่อได้อาศัยทรัพยากรจากป่าชายเลนดำรงชีวิตและเป็นอาชีพหลัก เช่น ใช้ไม้โกงกาง โพธิ์ทะเล และใบจาก ในการก่อสร้างบ้านเรือน การเผาถ่านจากไม้โกงกาง การทำประมงชายฝั่ง เป็นต้น รูปแบบบ้านพื้นถิ่นริมคลอง มีการยกใต้ถุนสูงเพื่อป้องกันน้ำขังสูงจากการหนุนของทะเล ชุมชนแห่งนี้ประสบปัญหาแผ่นดินถูกกัดเซาะจากน้ำทะเล บ้านเรือนหลายสิบหลังจึงต้องรื้อถอน และอพยพครอบครัวหนีจากภัยธรรมชาติ
# แผ่นจารึกร้องเรียนถึงเอยา-นาตซีร์
แผ่นจารึกร้องเรียนถึงเอยา-นาตซีร์ (81) เป็นแผ่นจารึกดินเหนียวที่ถูกส่งไปยังนครอูร์โบราณ เขียนขึ้นเมื่อประมาณ 1,750 ปีก่อนคริสต์ศักราช แผ่นจารึกนี้เป็นข้อความร้องเรียนถึงพ่อค้านามว่า เอยา-นาตซีร์ (Ea-nāṣir) จากลูกค้านามว่า นันนี (Nanni) เขียนด้วยอักษรรูปลิ่มเป็นภาษาแอกแคด ถือกันว่าแผ่นจารึกนี้เป็นการร้องเรียนเป็นลายลักษณ์อักษรที่เก่าแก่ที่สุดในโลก ปัจจุบันเก็บรักษาไว้ที่พิพิธภัณฑ์บริติช ในคริสต์ทศวรรษ 2020 เนื้อหาในแผ่นจารึก (และโดยเฉพาะเอยา-นาตซีร์) เป็นที่นิยมขึ้นมาในฐานะอินเทอร์เน็ตมีม

แผ่นจารึกมีขนาดสูง  กว้าง  และหนา  และเสียหายชำรุดไปบางส่วน

เนื้อหา
เอยา-นาตซีร์เดินทางไปยังดิลมุนเพื่อซื้อทองแดงกลับมาขายในเมโสโปเตเมีย มีอยู่ครั้งหนึ่ง เขาตกลงขายแท่งทองแดงหล่อให้แก่นันนีซึ่งส่งคนรับใช้ไปพร้อมเงินเพื่อดำเนินการซื้อขาย อย่างไรก็ตาม นันนีเห็นว่าสินค้าที่เขาได้รับนั้นมีคุณภาพต่ำกว่ามาตรฐาน จึงให้คนรับใช้นำสินค้ากลับไปคืนหลายครั้ง แต่เอยา-นาตซีร์ก็ยังคงปฏิเสธที่จะเปลี่ยนสินค้าหรือคืนเงินให้แก่นันนี

นันนีจึงเขียนจดหมายอักษรรูปลิ่มส่งไปยังเอยา-นาตซีร์ โดยบันทึกข้อความร้องเรียนว่าเขาได้รับทองแดงที่มีคุณภาพไม่ตรงกับที่เอยา-นาตซีร์สัญญาไว้ ทั้งยังร้องเรียนว่าเอยา-นาตซีร์ปฏิบัติกับคนรับใช้ที่เขาส่งไปอย่างหยาบคาย และประกาศว่าจะไม่ยอมรับทองแดงคุณภาพต่ำจากเอยา-นาตซีร์อีกในอนาคต

การค้นพบ
thumb|แผนผังภายในบ้านบาบิโลเนียเก่าหลังหนึ่งในบรรดาซากปรักหักพังที่อูร์ บ้านหลังนี้อาจเคยเป็นบ้านพักของเอยา-นาตซีร์
ผู้ค้นพบแผ่นจารึกนี้คือเซอร์เลเนิร์ด วุลลีย์ ซึ่งได้ครอบครองแผ่นจารึกนี้หลังค้นพบ เขาค้นพบแผ่นจารึกนี้ระหว่างที่เขานำการขุดค้นร่วมระหว่างมหาวิทยาลัยเพนซิลเวเนียกับพิพิธภัณฑ์บริติชในปี 1922 ถึง 1934 ในนครอูร์ของชาวซูเมอร์

 แผ่นจารึกชิ้นอื่น 
ในซากปรักหักพังที่เชื่อกันว่าเป็นบ้านพักของเอยา-นาตซีร์ ยังมีการค้นพบแผ่นจารึกชิ้นอื่น ๆ อีก ซึ่งรวมถึงแผ่นจารึกจากชายนามว่า อาร์บีตูรัม (Arbituram) ซึ่งร้องเรียนว่าเขายังไม่ได้รับทองแดงที่สั่งซื้อไป ในขณะที่แผ่นจารึกจากชายอีกคนหนึ่งบ่นว่าเขาเอือมระอากับทองแดงคุณภาพต่ำจากเอยา-นาตซีร์เต็มที

 สิ่งสืบเนื่อง 
แผ่นจารึกข้อความร้องเรียนนี้กลายมาเป็นอินเทอร์เน็ตมีมเนื่องจากดูเหมือนว่ามันมีลักษณะผิดยุคผิดสมัย ฟอบส์ ระบุว่าเนื้อความมีความคล้ายคลึงกับคำร้องเรียนการบริการที่เลวร้ายจำนวนมากในสมัยปัจจุบัน

บันทึกสถิติโลกกินเนสส์รับรองให้แผ่นจารึกนี้เป็น "คำร้องเรียนจากลูกค้าที่เก่าแก่ที่สุด" (Oldest Customer Complaint)
# โรงเรียนมัธยมหลวงพ่อคูณ ปริสุทฺโธ
โรงเรียนมัธยมหลวงพ่อคูณ ปริสุทฺโธ เป็นโรงเรียนมัธยมศึกษาประจำตำบลห้วยบง อำเภอด่านขุนทด จังหวัดนครราชสีมา สังกัดองค์การบริหารส่วนจังหวัดนครราชสีมา

 ประวัติ 
โรงเรียนมัธยมหลวงพ่อคูณ ปริสุทฺโธ ก่อตั้งโรงเรียนคือ หลวงพ่อคูณ ปริสุทฺโธ เนื่องในโอกาสที่พระเดชพระคุณหลวงพ่อคูณ ปริสุทฺโธ ได้รับแต่งตั้งสมณศักดิ์เป็นพระญาณวิทยาคมเถร ในวันที่ 12 สิงหาคม พ.ศ. 2536 โดยเป็นสาขาของโรงเรียนมัธยมด่านขุนทด

วันที่ 26 สิงหาคม พ.ศ. 2536 ได้ทำพิธีวางศิลาฤกษ์ โดยท่านอดีตอธิบดีกรมสามัญศึกษา นายบรรจง พงษ์ศาสตร์ และคุณหญิง สมจินตนา ภักศรีวงศ์ อดีตรองอธิบดีกรมสามัญศึกษาในขณะนั้นเป็นประธานในพิธีและได้ดำเนินการก่อสร้างเสร็จเมื่อปี พ.ศ. 2537 โดย ฯพณฯ พลเอกชาติชาย ชุณหะวัณ เป็นประธานมีผู้ร่วมพิธี นายสุวัจน์ ลิปตพัลลภ นายจำลอง ครุฑขุนทด นายทองขาว โคตรโยธา และนายวีระ บุญญานุวาส เป็นผู้รับมอบอาคารเรียน 

วันที่ 10 พฤษภาคม พ.ศ. 2540 กระทรวงศึกษาธิการได้ประกาศจัดตั้งเป็น โรงเรียนพระญาณวิทยาคมเถร และได้เปิดทำการเรียนการสอนในระดับชั้นมัธยมศึกษาตอนและมัธยมศึกษาตอนปลายในปีการศึกษา 2541

วันที่ 19 ธันวาคม พ.ศ. 2541 นายปัญจะ เกสรทอง รัฐมนตรีว่าการกระทรวงศึกษาธิการ จึงได้ลงนามเปลี่ยนชื่อโรงเรียนเป็น โรงเรียนมัธยมหลวงพ่อคูณ ปริสุทฺโธ

วันที่ 8 กุมภาพันธ์ พ.ศ. 2551 สำนักงานเขตพื้นที่การศึกษานครราชสีมา เขต 5 จึงได้อนุมัติถ่ายโอนภารกิจการจัดการศึกษาโรงเรียนมัธยมหลวงพ่อคูณ  ปริสุทฺโธ ไปสังกัดองค์การบริหารส่วนจังหวัดนครราชสีมา
# บางบ่อ (แก้ความกำกวม)
บางบ่อ อาจหมายถึง
 อำเภอบางบ่อ จังหวัดสมุทรปราการ
 วัดบางบ่อ จังหวัดสมุทรปราการ
 คลองบางบ่อ จังหวัดสมุทรสงคราม
# ดาร์ฟูร์
ดาร์ฟูร์ (,) หรือ ดารฟูร  เป็นภูมิภาคทางตะวันตกของประเทศซูดาน ชื่อ ดาร์ฟูร์ มาจากคำในภาษาอาหรับว่า ดาร  แปลว่า "บ้าน [ของ]" กับ ฟูร  หมายถึงชาวฟูร์ ภูมิภาคนี้ในอดีตมีชื่อว่า ดารดาญู  ในสมัยที่เป็นดินแดนภายใต้การปกครองของชาวดาจูซึ่งอพยพมาจากเมโรวีเมื่อประมาณ ค.ศ. 350 และต่อมาเปลี่ยนชื่อเป็น ดารตุนญุร  เมื่อชาวตุนจูร์ขึ้นมาปกครองพื้นที่แทน ดาร์ฟูร์เคยเป็นรัฐสุลต่านเอกราชอยู่นานหลายร้อยปีRichard Cockett Sudan: Darfur and the failure of an African state. 2010. Hobbs the Printers Ltd., Totten, Hampshire.  จนกระทั่งถูกกองกำลังอังกฤษ-อียิปต์รวมเข้ากับซูดานใน ค.ศ. 1916

ในแง่เขตการปกครอง ดาร์ฟูร์แบ่งออกเป็น 5 รัฐ ได้แก่ รัฐวะซัฏดารฟูร (ดาร์ฟูร์กลาง), รัฐชัรก์ดารฟูร (ดาร์ฟูร์ตะวันออก), รัฐชะมาลดารฟูร (ดาร์ฟูร์เหนือ), รัฐญะนูบดารฟูร (ดาร์ฟูร์ใต้) และรัฐฆ็อรบ์ดารฟูร (ดาร์ฟูร์ตะวันตก)

นับตั้งแต่สงครามในดาร์ฟูร์ระหว่างรัฐบาลซูดานกับชนพื้นเมืองดั้งเดิม ภูมิภาคนี้อยู่ในภาวะฉุกเฉินทางมนุษยธรรมมาอย่างต่อเนื่องและตกอยู่ในสถานการณ์การฆ่าล้างเผ่าพันธุ์นับตั้งแต่ ค.ศ. 2003 ปัจจัยส่วนหนึ่งที่ส่งผลให้ดาร์ฟูร์อยู่ในสภาพนี้ได้แก่ความขัดแย้งทางศาสนาและชาติพันธุ์ กับความขัดแย้งระหว่างชาวไร่ชาวนากับคนเลี้ยงสัตว์Veronika Danielová, "Darfur Crisis of 2003: Analysis of the Darfur Conflict from the Times of First Clashes to the Present Day." Ethnologia Actualis 1.14 (2014) : 37-59.
# ฌาร์แด็งแอกซอติก
ฌาร์แด็งแอกซอติก  หรือ จาร์ดิงเอโซตีกู (โมนาโก:) เป็นแขวงที่อยู่ทางตะวันตกสุดของโมนาโก

 ประวัติ 
แขวงฌาร์แด็งแอกซอติกจัดตั้งขึ้นใน ค.ศ. 2013 จากการรวมย่านที่อยู่อาศัยลากอลและเลเรวัวร์เข้าด้วยกัน โครงการก่อสร้างทางเดินเท้าใต้ดินมีกำหนดแล้วเสร็จใน ค.ศ. 2023 และจะเชื่อมด้านบนของถนนฌาร์แด็งแอกซอติกเข้ากับฟงวีแยย์